Пад тэрмінам “дробная маторыка” разумеюць тонкія і дакладныя рухі кісцей і пальцаў рук. Дробная маторыка — аснова развіцця, “лакаматыў” усіх псіхічных працэсаў (успрыманне, увага, памяць, мысленне, маўленне). Фарміраванне рухаў у кісці цесна звязана з выспяваннем рухальнага аналізатара, развіццём зрокавага і слыхавога аналізатара, а таксама з каардынацыяй рухаў, прасторавай арыенціроўкай. У дзяцей з інтэлектуальнай недастатковасцю з дзіцячага ўзросту назіраецца запаволенае развіццё рухальнай сферы, у тым ліку і дробнай маторыкі.